# Itoman

Itoman (糸満市, Itoman-shi, okinawenc: Ichuman) és una ciutat i municipi de l'illa d'Okinawa, a la prefectura homònima, Japó. Actualment (2021), Itoman és el huité municipi més populós de la prefectura amb 60.903 habitants. Itoman és el municipi més meridional de l'illa d'Okinawa.

## Geografia

La ciutat d'Itoman es troba localitzada a l'extrem meridional de l'illa d'Okinawa, sent el municipi més meridional d'aquesta. El terme municipal d'Itoman limita amb els de Tomigusuku al nord-oest i amb Yaese al nord-est. Per la resta de bandes, el terme fa costa amb la mar de la Xina Oriental i amb l'oceà Pacífic.

## Història

Itoman té una llarga història com a port pesquer. Abans de l'era Meiji, els peixcadors d'Itoman van arribar a l'oceà Índic. Els document donen testimoni de contactes amb Austràlia i Nova Guinea.
L'any 1908 es va constituir el poble d'Itoman. Eixe any, el poble tenia una població aproximada de 8.000 habitants, quasi tots ells dedicats a la pesca. Els homes treballaven a la mar i les dones s'encarregaven del transport i la venda del peix a la capital prefectural, Naha. L'any 1918 Itoman i Naha van connectar-se amb la instal·lació d'un tramvia de cavalls i entre els anys 1924 i 1945 va existir la línia Itoman dels Ferrocarrils Prefecturals d'Okinawa.
Itoman fou un dels principals escenaris durant la batalla d'Okinawa, a la Segona Guerra Mundial. Moltes persones, militars i civils, van perdre la vida. Itoman també és recordada pels 221 estudiants de Himeyuri que van cometre suïcidi a l'hospital homònim en acabar la batalla. L'any 1961 la vila d'Itoman va absorbir els pobles de Kanegusuku, Takamine i Miwa. L'1 de desembre de 1971 la vila d'Itoman va assolir per ordre el govern la categoria legal de ciutat.

## Administració
### Alcaldes

* Ishiki Kizō (1971-1977)
* Shigezō Uehara (1977-1980)
* Ritsuzen Shimomon (1980-1988)
* Yoshinari Uehara (1988-1996)
* Hiroshi Uehara (1996-2000)
* Asamori Yamazatō (2000-2004)
* Kao Nishihira (2004-2008)
* Hirotsune Uehara (2008-2016)
* Akira Uehara (2016-2020)
* Shinei Tōme (2020-present)

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| 26.491 | 25.750 | 24.811 | 32.015 | 33.580 | 34.083 | 42.239 |
| 1990 | 2000 | 2010 | 2020 | 2030 | 2040 | 2050 |
| 49.636 | 54.974 | 57.312 | 60.626 | - | - | - |

## Transport
### Ferrocarril

Actualment, el municipi d'Itoman no té cap servei de ferrocarril. L'any 1918 Itoman i Naha van connectar-se amb la instal·lació d'un tramvia de cavalls i entre els anys 1924 i 1945 va existir la línia Itoman dels Ferrocarrils Prefecturals d'Okinawa.

### Carretera

* N-331 - N-507
* ON-3 - ON-7 - ON-52 - ON-54 - ON-77 - ON-82 - ON-134 - ON-223 - ON-250 - ON-256

## Agermanaments

* Tsuno, prefectura de Miyazaki, Japó (1 de desembre de 1993)
* Abashiri, Hokkaidō, Japó (5 de febrer de 2001)
* Redondo Beach, Califòrnia, EUA (març de 2013)
* Atsugi, prefectura de Kanagawa, Japó (4 d'agost de 2008)

## Referències

* ↑ https://www.post.japanpost.jp/cgi-zip/zipcode.php?pref=47&city=1472100&cmp=1
* ↑ https://kunitori-jp.net/city-okinawa/
* 1 2 «Itoman». A: Encyclopedia of Japan. Tokyo: Shogakukan, 2013. OCLC 56431036. Arxivat 2007-08-25 a Wayback Machine. «Còpia arxivada». Arxivat de l'original el 2007-08-25. [Consulta: 3 gener 2022].
* 1 2 «糸満（市）». A: Nihon Daihyakka Zensho (Nipponika) (en japonès). Tokyo: Shogakukan, 2012. OCLC 153301537. Arxivat 2007-08-25 a Wayback Machine. «Còpia arxivada». Arxivat de l'original el 2007-08-25. [Consulta: 3 gener 2022].
* ↑ «Himeyuri Butai». A: Encyclopedia of Japan. Tokyo: Shogakukan, 2013. OCLC 56431036. Arxivat 2007-08-25 a Wayback Machine. «Còpia arxivada». Arxivat de l'original el 2007-08-25. [Consulta: 3 gener 2022].
* ↑ Statistics Bureau of Japan

## Enllaços externs

* Pàgina web de l'ajuntament d'Itoman Arxivat 2005-12-01 a Wayback Machine. (japonès)